laion/Wikipedia-Exotic huggingface dataset:
ანარქისტის კულინარიული წიგნი

ანარქისტის კულინარიული წიგნი (ინგლ. The Anarchist Cookbook) — სახელმძღვანელო, რომელშიც აღწერილია თუ როგორ დავამზადოთ სახლის პირობებში სხვადასხვა ასაფეთქებელი მოწყობილობები, ცეცხლსასროლი იარაღები, შხამები და ა.შ. 1960-იანებში დაწერილი და 1971 წელს გამოსული წიგნი, რომელშიც ავტორმა უილიამ პაუელმა გამოხატა პროტესტი ამერიკის მიერ ვიეტნამში წამოწყებული ომის გამო. სახელწოდების მიუხედავად წიგნი არ არის კავშირში ანარქისტულად მოძრაობასთან. თავდაპირველად წიგნი შეიცავდა შემდეგ განყოფილებებს: ასაფეთქებლის დამზადება, ელექტრონიკა, ნარკოტიკული საშუალებები, ხელჩართულ ბრძოლაში გამოსაყენებელი ილეთები. წიგნმა თანდათანობით საკულტო სტატუსიც შეიძინა და განსაკუთრებით პოპულარული გახდა რადიკალურად განწყობილ ახალგაზრდებში. 2014 წლის 21 აპრილს „ანარქისტის კულინარიული წიგნი“ მოხვდა „ექსტრემისტული მატერიალების ფედერალურ სიაში“. ანარქისტის კულინარიული წიგნი დაარქივებული 2016-04-20 საიტზე Wayback Machine. (რუსული) ↑ The Anarchist Cookbook LoC entry. ციტირების თარიღი: მაისი, 15, 2010.
ჩინური დამწერლობა

ჩინური დამწერლობა (ტრად. 漢字, გამარტ. 汉字, ფინ-ინზე Hànzì) — ლოგოგრამული დამწერლობა. დამწერლობა ეს ტიპი გამოიყენება არა მარტო ჩინურში, არამედ ნაწილობრივ იაპონურსა და კორეულშიც. წინათ მას ვიეტნამურ ენაშიც გამოიყენებდნენ. ჩინური დამწერლობა წარმოიქმნა 3200 წლის წინ და სავარაუდოდ, დღესდღეობით არსებული და დღემდე შემორჩენილი დამწერლობებიდან უძველესია. მიუხედავად ამისა, ამ 3200 წლის მანძილზე ჩინურმა დამწერლობამ საკმაოდ მნიშვნელოვანი ცვლილებები განიცადა და მისი უძველესი ნიმუშების წაკითხვა მხოლოდ ენათმეცნიერებსა და არქეოლოგებს ძალ-უდევთ. ჩინეთში აღმოჩენილი დამწერლობის უძველესი ნიმუშები, რომლებიც კუს ჯავშანზეა შესრულებული, დაახლოებით ძვ. წ. VIII ათასწლეულს განეკუთვნება. ეს წარწერები წარმოადგენს დამწერლობის უძველეს ნიმუშებს საერთოდ, თუმცა მათი გაშიფვრა ჯერჯერობით ვერ მოხერხდა. ასევე უცნობია მათი კავშირი ჩინურ დამწერლობასთან. ჩინურ დამწერლობაში სიმბოლოთა რაოდენობა რამდენიმე ათეული ათასია და თითოეულ სიმბოლოს აქვს არა მხოლოდ ფონეტიკური არამედ აზრობრივი მნიშვნელობაც. ჩინურ სიმბოლოთა 4% არის პიქტოგრამებიდან წარმოებული, თუმცა უმეტეს შემთხვევაში თანამედროვე იეროგლიფებსა და პიქტოგრამებს შორის კავშირის შემჩნევა არც ისე ადვილია. დანარჩენები ლოგიკურად არის შედგენილი რამდენიმე მარტივი იეროგლიფისგან. დიდ ლექსიკონებში 46 ათასზე მეტი იეროგლიფია შესული, თუმცა მათი უმეტესობა საკმაოდ იშვიათად გამოიყენება. საშუალოდ ჩინელმა ან ჩინურის მცოდნემ 3000-4000 იეროგლიფი იცის. ტრადიციულად თითო იეროგლიფი აღნიშნავს თითო მარცვალს, ხოლო ბევრი ჩინური სიტყვა შედგენა ერთზე მეტი მარცვლისგან, რომელთა დასაწერად გამოიყენება ერთზე მეტი იეროგლიფი. ჩინური ენის სხვადასხვა დიალექტებში იეროგლიფის წარმოთმა განსხვავდება, მაგრამ მნიშვნელობა და დაწერის სახე ერთიანია ყველასთვის. ამის გარდა ბევრი სიმბოლო გადასულია იაპონურ და კორეულ ენებში, სადაც უკვე სულ სხვა მნიშვნელობა და გამოთმა აქვს შეძენილი. კონტინენტურ ჩინეთში გამოიყენება 1956 წლიდან გამარტივებული დამწერლობა, ხოლო ტაივანზე და ჰონგკონგში ტრადიციული ჩინური დამწერლობა. გამარტივებული ჩინური ასევე გადაიღეს სინგაპურშიც. ქართული საბჭოთა ენციკლოპედია, ტ. 11, თბ., 1987. — გვ. 137. ↑ http://grani.ru/Society/History/m.30949.html დაარქივებული 2006-12-09 საიტზე Wayback Machine. (რუსული)
მონტი ჰოლის პარადოქსი

მონტი ჰოლის პარადოქსი — ალბათობის თეორიის ერთ-ერთი ყველაზე ცნობილი ამოცანა, რომლის ამოხსნაც ერთი შედევით საღ აზროვნებას ეწინააღმდეგება. ამოცანა ფორმულირდება, როგორც თამაშის აღწერა და ეყრდნობა ცნობილ ამერიკულ ტელეშოუს "Let’s Make a Deal", რომლის წამყვანის მიხედვითაც ეწოდა სახელი. მოთამაშისთვის თავიდანვეა ცნობილი შემდეგი წესები: ავტომობილი მოთავსებულია ერთ-ერთი კარის უკან; წამყვანმა აუცილებლად უნდა გააღოს კარი, რომლის მიღმაც არის თხა (და არა ის კარი, რომელიც მოთამაშემ აირჩია) და შესთავაზოს მოთამაშეს არჩევანის შეცვლა; თუ წამყვანს აქვს არჩევანის საშუალება, რომელიც კარი გააღოს, ის აუცილებლად ირჩევს ნებისმიერ მათგანს თანაბარი ალბათობით. Monty Hall დაარქივებული 2015-09-19 საიტზე Wayback Machine. DMOZ-ზე
სიცოცხლის ვარსკვლავი

სიცოცხლის ვარსკვლავი (ინგლ. Star of Life) — გადაუდებელი სამედიცინო დახმარების მომსახურების ემბლემა, რომელსაც აკონტროლებენ ამერიკის მედიცინის ასოციაცია და აშშ-ის ჯანდაცვის დეპარტამენტი. ემბლემა წარმოადგენს ცისფერ ექვსქიმიან ვარსკვლავს, რომლის ცენტრშიც გვხვდება თეთრი ფერის ასკლეპიოსის კვერთხი. ემბლემა „სიცოცხლის ვარსკვლავი“ დააპატენტეს 1967 წელს აშშ-ში. ის შეიმუშავა გადაუდებელი სამედიცინო დახმარების შეფმა ლეო შვარცმა. დღესდღეობით აღნიშნულ ემბლემას შევხვდებით სხვადასხვა ქვეყნის სასწრაფო დახმარების ავტომობილებზეც. ვარსკვლავის ექვსი ქიმი სიმბოლიზირებს ექვს ძირითად ამოცანას, რომელსაც ხსნიან სასწრაფო დახმარების მაშველები: აღმოჩენა, შეტყობინება, საპასუხო რეაქცია, ადგილზე გაწეული დახმარება, ტრანსპორტირების მომენტში გაწეული დახმარება და დახმარების სპეციალურ ცენტრში გადაყვანა. Star of Life from EMS დაარქივებული 2009-06-07 საიტზე Wayback Machine. The San Diego Paramedics: Caduceus
თეთრი ვეფხვი

თეთრი ვეფხვი — ბენგალური ვეფხვის პიგმენტაციური ნაირსახეობა თანდაყოლილი მუტაციით, რომელიც ბინადრობს ასამის, დასავლეთ ბენგალის და ბიჰარის შტატების ველურ ბუნებაში. განსაკუთრებით ხშირად გვხვდება სუნდერბანსის რეგიონსა და ყოფილი რეუას შტატის ტერიტორიაზე. თეთრი ვეფხვი არ განიხილება როგორც ცალკე ქვესახეობა. ↑ McDougal, C. (1977) The Face of the Tiger
ჯონ ჰენრი (ფოლკლორი)

ჯონ ჰენრი (ინგლ. John Henry) — მითოლოგიური სახალხო გმირი აშშ-ში, შავკანიანი მუშა, რომელმაც გაიმარჯვა ორთქლის ძალისმიერ უროსთან დაპირისპირებაში, თუმცა ორგანიზმმა ვერ გაუძლო, გამოიფიტა და გარდაიცვალა. ლეგენდა ჩაისახა XIX საუკუნეში, როდესაც აქტიურად მიმდინარეობდა სარკინიგზო გზების განვითარება. უცნობია, არსებობდა თუ არა რეალურად ჯონ ჰენრი და შედგა თუ არა მსგავსი დაპირისპირება. ჯონ ჰენრისთან დაკავშირებული თქმულებები ასახული არის სხვადასხვა, პიესებში, წიგნებსა თუ რომანებში. ჯონ ჰენრი, ამერიკული ხალხური ზღაპარი ↑ John Henry, Present at the Creation, Stephen Wade, NPR, September 2, 2002
ბრიტანია (ალეგორია)

ბრიტანია — დიდი ბრიტანეთის პერსონიფიცირებული სიმბოლო. წარმოადგენს ახალგაზრდა ქალბატონს კორინთოულ მუზარადში, ფარითა და პოსეიდონის სამკაპით ხელში. როგორც წესი, გამოისახება მჯდომარე ან ტალღებზე მოცურავე, წყლის თხილამურებით. ბრიტანიის ფიგურა გამოჩნდა ჯერ კიდევ რომაელი კეისრების დროს. ბრიტანიის გამოსახულებას შევხვდებოდით ადრიანესა და ანტონიუს პიუსის მონეტებზეც. ბრიტანია ბრიტანულ მონეტებსა და მედლებზე დაარქივებული 2008-06-01 საიტზე Wayback Machine.
კადუცეუსი

კადუცეუსი (ლათ. caduceus), ან კერიკიონი (ბერძ. κηρύκειον) — მაცნეთა კვერთხი ძველ ბერძნებსა და რომაელებში; სახელი ჰერმესის (მერკურის) კვერთხისა, რომელსაც მორიგების უნარი გააჩნდათ. მსგავსი სიმბოლოები ჰქონდათ სხვა უძველეს ხალხებსაც (იხ. ურეი, უაჯიტი). კადუცუესის სიმბოლო „☤“ შეგიძლიათ ნახოთ უნიკოდში, კატეგორიაში „სიმბოლოები, სხვები“ (U+2624 CADUCEUS) დაწყებული 1.1 ვერსიიდან და ზევით. HTML კოდი — &#9764;. XIX საუკუნიდან ხშირად გამოიყენება, როგორც მედიცინის სიმბოლო, რაც გამოწვეული გავრცელებული შეცდომით, ერევათ რა ასკლეპიოსის კვერთხში. კადუცეუსის გამოსახულება, როგორც ვაჭრობის ღმერთის ატრიბუტი ასევე ხშირად გამოიყენება სხვადასხვა ქვეყნების სავაჭრო პალატების სიმბოლიკაშიც. კადუცეუსი ბროკჰაუზისა და ეფრონის ენციკლოპედიური ლექსიკონი
სკოვილის სკალა

სკოვილის სკალა — წიწაკის სიცხარის საზომი. სკალას სახელი ეწოდა მისივე გამომგონებლის, ამერიკელი ფარმაცევტის უილბურ სკოვილის მიხედვით. მის მიერ 1912 წელს შემუშავებული მეთოდი „სკოვილის ორგანოლეპტიკური ტესტის“ სახელითაა ცნობილი. სკოვილის სკალის მიხედვით დღესდღეობით ყველაზე ცხარე წიწაკად ითვლება „კაროლაინა რიპერი“, იგივე HP22B. Wilbur Scoville NNDB-ზე
ლისისტრატე

ლისისტრატე — არისტოფანეს კომედია, შექმნილი დაახლოებით ძვ. წ. ა. 411 წელს. კომედია მოგვითხრობს ქალბატონის შესახებ, რომელმაც ქალური „სექსუალური გაფიცვის“ მეშვეობით შეაჩერა ომი სპარტასა და ათენს შორის. კომედია იქმნებოდა ძალზედ დასუსტებული ათენის პირობებში. პელოპონესის ომი გრძელდებოდა და სპარტა ახალი ძლევამოსილი მოკავშირეებით ძლიერდებოდა, მათ შორის სპარსეთით. ამ დროს კომედიაში მშვიდობის ინიციატორებად გვევლინებიან მთელი საბერძნეთის ქალები და გოგონები, რომლებიც ძალიან დაღალა ამდენმა ომებმა და განშორებებმა. ქალები გაერთიანდნენ ათენელი ლისისტრატეს მეთაურობით და განმარტოვდნენ აკროპოლისში. იქ ჩაკეტილები უარს ამბობენ მამაკაცის ალერსზე მანამ, სანამ ბოლო არ მოეღება ომებს. მამაკაცების ყველა მცდელობა სიტუაციის შესაცვლელად სრულდება კრახით. ლისისტრატეს (სიტყვასიტყვით „ომების დამანგრეველი“), მტკიცედ აქვს გადაწყვეტილი უაზრო ომის დასრულება და ათენის აკროპოლისის ირგვლივ კრებს ბერძენ ქალებს. იგი ქალებს სთავაზობს, სანამ ომს არ მოეღება ბოლო კაცებს შეხების უფლებაც კი არ მისცენ. ბევრი მცდელობის შემდეგ ქალები თანხმდებიან ლისისტრატეს წინადადებას, აკროპოლისში გამაგრდებიან და არ იკარებენ არავის. მოსახლეობა გაყოფილია ორ ნაწილად: ქალები და მოხუცები (ყველა ახალგაზრდა მამაკაცი ომშია წასული). მამაკაცები ცდილობენ მშვიდობიან შეთანხმებას. ელჩები ხვდებიან ერთმანეთს და მიმდინარეობს მოლაპარაკებები. მოლაპარაკებებზე ჩნდება ლისისტრატეც. მამაკაცები განცვიფრებულნი არიან რა ლისისტრატეს ჭკუითა და სილამაზით, მალევე აღწევენ შეთანხმებას. გახარებული კაცები ცოლებთან ერთად სახლში ბრუნდებიან. 2003 წელს ლიბერიაში ორგანიზაციამ „ლიბერიის ქალების მასობრივი აქცია მშვიდობისათვის“ ლეიმი გბოვის მეთაურობით მოაწყო "სექსუალური გაფიცვა", რამაც ხელი შეუწყო სამოქალაქო ომის შეწყვეტას. 2006 წელს კოლუმბიაში ბანდიტების ცოლებმა და საყვარლებმა გამოაცხადეს „გადაჯვარედინებული ფეხების გაფიცვა“, რათა ბანდებს შორის სისხლიანი გარჩევები აღეკვეთათ. 2010 წელს მკვლელობების რიცხვი ქალაქ პერეირაში 26,5 %-ით შემცირდა. 2009 წელს კენიაში ქალთა ორგანიზაციებმა მოუწოდეს ქალებს, რომ არ დაკავებულიყვნენ სექსით მამაკაცებთან, სანამ არ იქნებოდა მიღწეული შეთანხმება ქვეყნის პრეზიდენტსა და პრემიერ-მინისტრს შორის. ისინი მზად იყვნენ მეძავებისთვისაც კი გადაეხადათ ფული, რათა ამ გაფიცვას შემოერთებოდნენ.  ლიხტი ჰ., სექსუალური ცხოვრება ძველ საბერძნეთში კრიტიკული ესკიზები კომედიისა "ლისისტრატე" ↑ Соколов В. Д., Вечные сюжеты: Аристофан. «Лисистрата»[მკვდარი ბმული]
საქართველოს სახელმწიფო ელექტროსისტემა

სს „საქართველოს სახელმწიფო ელექტროსისტემა“ (სსე) — საქართველოს ელექტროენერგიის გადამცემი სისტემის ერთადერთი ოპერატორი. ამ სტატუსის შესაბამისად, ეწევა ქვეყნის ელექტროენერგეტიკული სისტემის საერთო კოორდინაციას და ელექტროენერგიის მოთხოვნა-მიწოდების დაბალანსებას. კომპანია, ასევე, მართავს მეზობელ სახელმწიფოებთან ელექტროენერგიის გაცვლის პროცესს და აქტიურად თანამშრომლობს მათი გადამცემი სისტემების ოპერატორებთან. სსე, როგორც გადამცემი სისტემის ერთადერთი ოპერატორი, პასუხისმგებელია, რეალურ დროში, ელექტროენერგიის მოთხოვნა-მიწოდების დაბალანსებასა და ელექტროენერგიის საიმედო მიწოდებაზე. სსე უზრუნველყოფს ელექტროენერგიის გადაცემასა და დისპეტჩერიზაციას. გადამცემ ქსელს მართავს ეროვნული სადისპეტჩერო ცენტრი, ხოლო მის ტექნიკურ მხარდაჭერას უზრუნველყოფს 4 რეგიონული ფილიალი (აღმოსავლეთის, დასავლეთის, სამხრეთის და კახეთის რეგიონული ქსელები). სსე, ასევე, მართავს მეზობელ სახელმწიფოებთან დამაკავშირებელ ყველა ელექტროგადამცემ ხაზს. დაგეგმილი სარემონტო სამუშაოების ჩასატარებლად, სსე ახორციელებს სასისტემო მნიშვნელობის ელექტროგადამცემი ხაზების და ქვესადგურების ცალკეული ელემენტების გამორთვას და საჭიროების შემთხვევაში, ელექტროენერგიის მიწოდების დროებით შეზღუდვას. ამზადებს რელეური დაცვის სქემებს და აანალიზებს ქსელში მომხდარ ავარიებს. სსე-ს ეროვნული სადისპეტჩერო ცენტრი, ენერგეტიკული რესურსების ოპტიმალური გამოყენების მიზნით, კოორდინაციას უწევს ელექტროენერგეტიკული ბაზრის მონაწილეების საქმიანობას. ასევე, მართავს გადამცემ ქსელს სტანდარტულ და ავარიულ სიტუაციებში. დაგეგმილი სარემონტო სამუშაოების ჩასატარებლად, სსე ახორციელებს სასისტემო მნიშვნელობის ელექტროგადამცემი ხაზების და ქვესადგურების ცალკეული ელემენტების გამორთვას და საჭიროების შემთხვევაში, ელექტროენერგიის მიწოდების დროებით შეზღუდვას. ამზადებს რელეური დაცვის სქემებს და აანალიზებს ქსელში მომხდარ ავარიებს. სს „საქართველოს სახელმწიფო ელექტროსისტემა“ ჩამოყალიბდა 2002 წელს შპს „ელექტროდისპეტჩერიზაციისა“ და სს „ელექტროგადაცემის“ შერწყმის საფუძველზე. 2002 წლის დეკემბრიდან სსე-ს მენეჯმენტს უწევდა ირლანდიური კომპანია ESB International-ი, რომელმაც კომპანიის 5 წლიანი მართვის უფლება მოიპოვა „მსოფლიო ბანკის“ მიერ გამოცხადებულ ტენდერში — „ელექტროენერგიის საბითუმო ბაზრის მხარდამჭერი პროექტი“. 2007 წლის ნოემბრიდან აღნიშნული პროექტის დასრულების შემდეგ, სსე-ის მართვა ქართულმა დირექტორატმა განაგრძო. სსე-ს აქციების სრულ პაკეტს ფლობს სსიპ „სახელმწიფო ქონების ეროვნული სააგენტო“, ხოლო ორგანიზაციის მართვის უფლება გადაცემული აქვს საქართველოს ეკონომიკისა და მდგრადი განვითარების სამინისტროს. სსე-ს ხელმძღვანელი ორგანოებია: აქციონერთა საერთო კრება, სამეთვალყურეო საბჭო, გენერალური დირექტორი. გენერალური დირექტორი — გიორგი გიგინეიშვილი. საქართველოს სახელმწიფო ელექტროსისტემა საქართველოს სახელმწიფო ელექტროსისტემა Facebook-ზე
Atari, Inc.

Atari, Inc. — ამერიკული ვიდეო თამაშებისა და სახლის კომპიუტერების დეველოპერი კომპანია, რომელიც დაარსებული იქნა 1972 წელს ნოლან ბუშნელისა და ტედ დებნის მიერ. Atari, Inc ითვლება არკადული თამაშების ერთ-ერთ დამაარსებლად. კომპანია ყველაზე მეტად ცნობილი არის არკადული აპარატის Pong-ისა და ვიდეო თამაშების კონსოლების Atari 2600-სა და Atari 5200-ის შექმნით. Atari, Inc დაიხურა 1984 წელს 1983 წლის ვიდეო თამაშების კრიზისის შედეგად. Home Pong (1975) Atari Video Music (1976) Stunt Cycle (1977) Video Pinball (1978) Atari 2600 (1977) Atari-ის 8-იანი სერია (1979) Atari 2700 (გაუქმებეული) Atari Cosmos (გაუქმებული) Atari 5200 (1982) ვიდეო თამაშები Anti-Aircraft Asteroids Asteroids Deluxe Atari Baseball Atari Basketball Atari Football Atari Soccer Avalanche Battlezone Black Widow Breakout Canyon Bomber Centipede Cloak & Dagger Cops N Robbers Crash 'N Score Crystal Castles Destroyer Dominos Drag Race Fire Truck Firefox (ვიდეო თამაში) Flyball Food Fight Goal IV Gotcha Gran Trak 10 Gran Trak 20 Gravitar Hi-way I, Robot Indy 4 Indy 800 Jet Fighter LeMan Liberator Lunar Lander Major Havoc Millipede Missile Command Monte Carlo Night Driver Orbit Outlaw Pin-Pong Pong Pong Doubles Pool Shark Pursuit Elimination Quantum Quiz Show Qwak! Rebound Red Baron Star Wars: Return of the Jedi Shark Jaws Sky Diver Sky Raider Space Duel Space Race Sprint 1 Sprint 2 Sprint 4 Sprint 8 Star Wars Starship 1 Steeplechase Stunt Cycle Subs Super Breakout Super Bug Super Pong Tank Tank II Tank 8 Tempest Tournament Table Triple Hunt Tunnel Hunt Ultra Tank Video Pinball Warlords პინბოლი Airborne Avenger The Atarians Hercules Middle Earth Road Runner Space Riders Superman Time 2000 გამოუცემელი პროტოტიპები Akka Arrh Atari Mini Golf Cannonball Cloud 9 Firebeast Maze Invaders Missile Command 2 Runaway Sebring Solar War Wolf Pack Pong Atari 2600 Atari 400 Atari Video Music ვიდეო თამაშების ისტორია Atari Inc. - Business is Fun, by Curt Vendel, Marty Goldberg (2012) ISBN 0985597402 ატარის მუზეუმი დაარქივებული 2012-07-22 საიტზე Archive.isCategory:Webarchive template archiveis links - ატარის ისტორიული არქივის საიტი Atari Times დაარქივებული 2008-05-09 საიტზე Wayback Machine. , ატარის ყველა კონსოლის მხარდაჭერა AtariAge.com Atari MobyGames-ზე Atari Gaming Headquarters - ატარის ისტორიული არქივის საიტი Atari On Film დაარქივებული 2008-04-11 საიტზე Wayback Machine. - ატარის პროდუქტები მხატვრულ ფილმებში The Dot Eaters დაარქივებული 2016-04-05 საიტზე Wayback Machine. - ვიდეო თამაშების ისტორია, ვრცელია ინფორმაცია ატარის შესახებ ატარის ისტორია 1978-დან 1981 წლამდე A History of Syzygy / Atari / Atari Games / Atari Holdingsდაარქივებული 2013-03-06 საიტზე Wayback Machine. ↑ „Atari“. Giant Bomb. July 6, 2013. ↑ Keza MacDonald. (20 March 2014) IGN PRESENTS: THE HISTORY OF ATARI. Ziff Davis, LLC.. ციტირების თარიღი: 14 May 2015. ↑ Per game, game operators manual, flyer, and US copyright database
იურისდიქცია

იურისდიქცია — სახელმწიფოს ან პირის უფლება განახორციელოს მართლმსაჯულება გარკვეულ ტერიტორიაზე ან გარკვეულ პირთა მიმართ. Cornell.edu
კლაუდია დე’ მედიჩი

კლაუდია დე’ მედიჩი (იტალ. Claudia de Medici, გერმ. Claudia de Medici; დ. 4 ივნისი, 1604 — გ. 25 დეკემბერი, 1648) — ავსტრიის ტიროლის საგრაფოს რეგენტი მისი შვილის სრულწლოვანებამდე, 1632-1646 წლებში. იგი იყო ტოსკანას გრაფის — ფერდინანდო I მედიჩის და კრისტინა ლოთარინგიელის ასული. დაიბადა ფლორენციაში, სახელი ეწოდა ბებიამისის კლაუდია ვალუას პატივსაცემად, ვინც თავის მხრივ, ბრეტანის ჰერცოგინიის — კლაუდიასა და საფრანგეთის მეფის ფრანსუა I-ის შვილიშვილი იყო. 1620 წელს, ის ცოლად გაჰყვა ფედერიკო უბალდო დელა როვერეს, ურბინოს ჰერცოგის ფრასესკო მარია II დელა როვერეს ერთადერთ ვაჟს. მათი ერთადერთი შვილი ტოსკანას დიდ ჰერცოგზე დაქორწინდა. ფედერიკო მოულოდნელად გარდაიცვალა 1623 წლის 29 ივნისს. ქმრის ნაადრევი სიკვდილის შემდეგ, 1626 წლის 19 აპრილს იგი ცოლად გაჰყვა ავსტრიის ერცჰერცოგს — ლეოპოლდ V-ს, და ამის წყალობით გახდა ავსტრიის ერცჰერცოგინია. ის ინსბრუკში გარდაიცვალა 1648 წელს. მისი მეუღლის გარდაცვალების შემდეგ, მან საკუთარი შვილის, ფერდინანდ შარლის სახელით ტიროლის რეგენტობა გადაიბარა. კლაუდიას ხუთ მრჩეველთან ერთად 1646 წლამდე ეკავა თანამდებობა.  ფედერიკო უბალდო დელა როვერესთან მას ერთი შვილი ჰყავდა ვიტორია დელა როვერე (1622-1694), რომელიც დაქორწინდა ფერდინანდო II დე’ მედიჩიზე. კლაუდია დე’ მედიჩის ლეოპოლდ V-სთან მას ხუთი შვილი შეეძინა : მარია ელეონორა ავსტრიელი (1627-1629) გარდაიცვალა ადრეულ ასაკში; ფერდინანდ შარლ ავსტრიელი (1628-1662) ცოლად შეირთო ანა დე’ მედიჩი; იზაბელა კლარა ავსტრიელი (1629-1685), რომელიც ცოლად გაჰყვა კარლ III-ს მანტუას ჰერცოგს; სიგისმუნდ ფრანც ავსტრიელი (1630-1665), ტიროლის გრაფი და შემდგომში ავსტრიის რეგენტი, რომელმაც ცოლად შეირთო ჰედვიგა ზულცბახელი (1650-1681); მარია ლეოპოლდინ ავსტრიელი (1632-1649), რომელიც ცოლად  გაჰყვა საღვთო რომის იმპერატორ ფერდინანდ III-ს (1608-1657). კლაუდია დე’ მედიჩის ბიოგრაფია
ქაია სულთანი

ქაია სულთანი (დ. 1633 – გ. 1659) — ოსმალეთის იმპერიის პრინცესა. მამამისი იყო ოსმალეთის სულთანი მურად IV, ხოლო დედა წარმოშობით ბოსნიელი სანევბერ ხათუნი. 1644 წელს ქაია დააქორწინეს მელექ აჰმედ-ფაშაზე და მშობიარობიდან მალევე, 26 წლის ასაკში გარდაიცვალა.  ცნობილ ოსმალო მოგზაურს, ევილია ჩელების, თავის წიგნში ერთი თავი აქვს მიძღვნილი ქაია სულთნის შესახებ, ფეხმძიმობიდან მის სიკვდილამდე. ქაია დაიბადა მურად IV-ს (ცნობილი როგორც დიქტატორი და სასტიკი მმართველი) ოჯახში. სულთნის ასულების ქორწინება უმეტესწილად პოლიტიკური იყო და არც ქაია ყოფილა გამონაკლისი. 13 წლის ასაკში იგი დააქორწინეს მელექ აჰმედ-ფაშაზე, მომავალ ოსმალეთის იმპერიის დიდ ვეზირზე. მათი ქორწინების წლად 1644 სახელდება. ქაია თავის ქმარს მტრობდა, გადმოცემის მიხედვით მათი ქორწილის ღამეს ქმარი მახვილით დაჭრა. ქაიამ დაამტკიცა, რომ ძლიერი სულთანი იყო, იგი მეუღლეს სტრატეგიულად და ხშირად ფინანსურადაც ეხმარებოდა. ევილია ჩელებიმ ქაია სულთანი დინასტიის სიძლიერის ერთ-ერთ მთავარ მიზეზად დაასახელა. მან ასევე აღნიშნა, რომ არცერთ ოსმალო-პრინცესას არ მიუღწევია იმდენი წარმატებისთვის, რამდენიც ქაიამ და მელექმა შეძლეს. გავრცელებული ინფორმაციით, ქაიას სიკვდილის შემდეგ მელექი მის კუბოში ჩაწვა და შეუჩერებლად ტიროდა. ევილია ჩელების წიგნში ნახსნებია, რომ ქაია უცნაურ სიზმრებს ხედავდა. მან მელექს შესთავაზა მათი ახსნა. ქაიამ თქვა, რომ ამ სიზმრებში ხედავდა თითქოს ბაღში სეირნობდა მის ბაბუასთან ერთად, სიზმრის დასასრულს კი ქაიას, ბაბუა ხელს სახეზე დაადებდა და ლოცავდა, მაგრამ ხელი მაშინვე სისხლით იფარებოდა, ქაია შემდეგ თავის ხელს იდებდა სახეზე და მისიც სისხლით იფარეოდა. ქაია შეშინებული იღვიძებდა. მელექ აჰმედ-ფაშამ შესთავაზა, რომ 1000 ოქროს მონეტა ღარიბებისთვის სამოწყალოდ დაერიგებინა, 2000 მისი აღებისთვის, ასევე 300 ევილია ჩელებისთვის და 100-ც ევილიას დისთვის. ქაიამ მართლად ასე გააკეთა, მაგრამ მოგვიანებით, მელექს აუხსნეს, რომ ქაია მშობიარობის შემდეგ სისხლდენით მოკვდებოდა . არა მარტო ეს სიზმრები, არამედ სხვა უამრავი უცნაური სიზმარი ჰქონდა ქაია სულთანს. ერთ-ერთზე მელექი შეეცადა სულთნისთვის სტრესი შეემსუბუქებინა და უთხრა რომ ეს სიზმარი არაფერს წარმოადგენდა, მაგრამ ქაია სახის გამომეტყველებაზე ატყობდა, რომ ცრუობდა. დამშვიდების ნაცვლად ქაია დღითიდღე ღვთისმოსავი ხდებოდა, აღნიშნულია ისიც, რომ მან  მექა და მედინა მრავალჯერ მოილოცა . ქაია სულთნის სიკვდილი მშობიარობამ გამოიწვია, მელექმა უხვად გასცა თანხა მოწყალების სახით, მაგრამ უშედეგოდ. ქაიას მშობიარიობის დროს, ბავშვის პლაცენტა საშვილოსნოს ყელში გაიჩხირა და „გულში შეესო“. იმ ღამით თოფქაფის სასახლის ყველა ბებიაქალი ქაიას საშვილოსნოდან პლაცენტის გამოღებას ცდილობდა მაგრამ ვერ შეძლეს. 3 დღე-ღამის განმავლობაში ქაია ამ ტანჯვას უძლებდა. მეოთხე დღეს ქაია სულთანი გარდაიცვალა. Celebi, Evliya. 1991 [1659]. “Kaya Sultan (1659).” In The Intimate Life of an Ottoman Statesman: Melek Ahmed Pasha (1588–1662) As Portrayed in Evliya Çelebi's Book of Travels (Seyahat-Name). Ed. Robert Dankoff. Albany: SUNY Press, pp. 221–36. Peirce, Leslie. "The Imperial Harem: Women and Sovereignty in the Ottoman Empire". New York: Oxford University Press, 1993. ↑ Evliya Celebi. ↑ Evliya Celebi. ↑ Evliya Celebi. ↑ Evliya Celebi. ↑ Leslie Peirce. ↑ Peirce, 146. ↑ Celebi, p. 222-223. ↑ Celebi, p. 223-226 ↑ Celebi, p.230-231
ზუმის დაჯილდოება

საერთაშორისო სიახლეების გაშუქების კონკურსი "ზუმი" (თურქ. Zoom Uluslararası Haber Görüntüleri Yarışması) — თურქეთის საინფორმაციო ოპერატორების ასოციაციის მიერ დაარსებული საერთაშორისო კონკურსი. ასევე ამ კონკურსს ადარებენ „ოსკარს“ ოპერატორებს შორის. კონკურსი სხვადასხვა კატეგორიებში ტარდება. ხმის მიცემა შესაძლებელია ინტერნეტის მეშვეობით. 2009 წლიდან კონკურსს საერთაშორისო ფესტივალის სტატუსი მიენიჭა. ↑ Televizyon haberciliğinin Oskarı olarak bilinen 21. Zoom Uluslararası Yılın Haber Görüntüleri Yarışması başladı.. დაარქივებულია ორიგინალიდან — 2016-03-22. ციტირების თარიღი: 2016-06-08. ↑ დაარქივებული ასლი. დაარქივებულია ორიგინალიდან — 2016-03-25. ციტირების თარიღი: 2016-06-08.
აჭი

აჭი — ისტორიული სოფელი საქართველოში, გურიაში. შედიოდა ლიხაურის სასოფლო საზოგადოებაში. 1874 წელს აჭი მოინახულა და აღწერა დიმიტრი ბაქრაძემ. იმ პერიოდში მისი მოსახლეობა შეადგენდა 30 კომლს, აქედან 20 კომლი მუსლიმი იყო, ხოლო 10 კომლი ქრისტიანი. მოგვიანებით აჭი გაიყო ორ სოფლად: აჭი — სოფელი ოზურგეთის მუნიციპალიტეტში და აჭი — სოფელი ქობულეთის მუნიციპალიტეტში. ↑ ბაქრაძე, დ . [1878] (1987). არქეოლოგიური მოგზაურობა გურიასა და აჭარაში. ბათუმი: „საბჭოთა აჭარა“, გვ. 92.
Codex Gigas

Codex Gigas, აგრეთვე ცნობილი როგორც „გიგანტური კოდექსი“ — მსოფლიოში უდიდესი დღემდე შემორჩენილი, შუა საუკუნეების ხელნაწერი. იგი ასევე ცნობილია, როგორც ეშმაკის ბიბლია, სახელი განაპირობა მაშში გამოსახულმა ეშმაკის უზარმაზარმა ილუსტრაციამ და ასევე ლეგენდებმა მისი შექმნის შესახებ. სავარაუდოდ ის XII საუკუნეში, ბოჰემიის (თანამედროვე ჩეხეთი), პოდლაციეს ბენედიქტელთა მონასტერში შეიქმნა. ის შეიცავს ლათინურ ენაზე დაწერილ მრავალ ხელნაწერს. 1648 წელს, ოცდაათწლიანი ომის პერიოდში, მთელი კრებული ნადავლის სახით გატანილი იქნა შვედეთში. დღეს ის დაცულია სტოკჰოლმში, შვედეთის ნაციონალურ ბიბლიოთეკაში და არ არის ხელმისაწვდომი ფართო საზოგადოებისთვის. ითვლება, რომ კოდექსი შეიქმნა ბენედიქტელთა მონასტერში, რომელიც XV საუკუნეში ჰუსიტური რევოლუციის დროს განადგურდა. ჩანაწერები კოდექსში მთავრდება 1229 წელს. კოდექსი ინახებოდა ცისტერციანების მონასტერში, შემდგომ კი ის ბრევნოვის ბენედიქტელთა მონასტერმა შეიძინა. 1477-დან 1593 წლამდე, ის ინახებოდა ბროუმოვის ბიბლიოთეკაში, სანამ ის, პრაღაში 1594 წელს, იმპერატორ რუდოლფ II კოლექციაში მოხვდებოდა. 1648 წელს ოცდაათწლიანი ომის დასრულების შემდეგ, შვედურმა ჯარმა მთელი კრებული ნადავლის სახით სტოქჰოლმში გაიტანა. 1649-2007 წლამდე, მანუსკრიპტები სტოკჰოლმის „შვედეთის სამეფო ბიბლიოთეკაში“ ინახებოდა. 1697 წლის, 7 მაისს სტოქჰოლმის სამეფო სასახლეში გაჩნდა ძლიერი ხანძარი, რაც სამეფო ბიბლიოთკაზე ძალიან ცუდად აისახა. კოდექსი გადაარჩინეს ცეცხლისგან, მხოლოდ იმ მიზეზით რომ ის გადმოაგდეს ფანჯრიდან. შედეგად კოდექსმა მიიღო გარკვეული დაზიანებები, ხოლო ზოგიერთი მისი ფურცელი დღესაც დაკარგულია. 2007 წელს, 359 წლის შემდეგ, კოდექსი ქირით დაუბრუნდა პრაღას და 2008 წლამდე ჩეხეთის ნაციონალურ ბიბლიოთეკაში იყო განთავსებული. ↑ Codex Gigas. National Library of Sweden, Kungl. Biblioteket, Stockholm. ციტირების თარიღი: 2016-02-13. ↑ Boldan, Kamil (2007). The Devil's Bible - Codex Gigas. The Secrets of the World's Largest Book. NKP, გვ. 15. ISBN 978-80-7050-532-8.  ↑ Bruce M. Metzger, Bart D. Ehrman, "The Text of the New Testament: Its Transmission, Corruption and Restoration", Oxford University Press (New York – Oxford, 2005), p. 103. ↑ The Stockholm Castle fire of 1697 - Kungliga biblioteket. Kb.se (2007-06-19). ციტირების თარიღი: 2013-11-19. ↑ „Return of the Devil's Bible to Prague draws crowds of curious Czechs“. The Canadian Press. 24 September 2007. დაარქივებულია ორიგინალიდან — 2007-10-24. ციტირების თარიღი: 2016-06-08. ↑ Czech and Central European news, business and opinion. The Prague Post. ციტირების თარიღი: 2013-11-19. ↑ Radio Prague - Borrowing the Devil's Bible. Radio.cz. ციტირების თარიღი: 2013-11-19.